armvectores/hy_wikipedia_2023 huggingface dataset:
Էմիլ Աուդերո

Էմիլ Աուդերո (իտալերեն՝ Emil Audero, հունվարի 18, 1997(1997-01-18), Ինդոնեզիա), իտալացի պրոֆեսիոնալ ֆուտբոլիստ։ Ներկայումս հանդես է գալիս Սամպդորիայի կազմում։ Խաղում է դարպասապահի դիրքում։


== Ակումբային կարիերա ==


=== Յուվենտուս ===
Աուդերոն Յուվենտուսի ակադեմիայի սան է։ Առաջին անգամ թիմի հայտացուցակում հայտնվեց 2014 թվականի նոյեմբերի 30-ին՝ Տորինոյի դեմ խաղում, սակայն այս հանդիպման ժամանակ խաղադաշտ դուրս չեկավ։ 2016-17 մրցաշրջանում Աուդերոն դարձավ Յուվենտուսի երրորդ դարպասապահը՝ Ջանլուիջի Բուֆֆոնից և Նետոից հետո։ Իր պրոֆեսիոնալ դեբյուտը նշեց 2017 թվականի մայիսի 27-ին՝ մրցաշրջանի վերջին՝ Բոլոնյայի դեմ խաղում։
2017 թվականի հուլիսի 8-ին Աուդերոն 1 տարվա վարձավճարով միացավ Վենեցիային։ Իր դեբյուտը ակումբի կազմում նշեց օգոստոսի 6-ին՝ Իտալիայի գավաթի Պորդենոնեի դեմ խաղում։ Առաջին հանդիպումը Սերիա B-ում անցկացրեց օգոստոսի 26-ին՝ Սալերնիտանայի դեմ խաղում։ Վենեցիայի կազմում Աուդերոն անցկացրեց 39 հանդիպում՝ բաց թողելով 41 գնդակ և 14 խաղում պահելով իր դարպասը անառիկ։


=== Սամպդորիա ===
2018 թվականի հուլիսի 17-ին Աուդերոն վարձավճարով տեղափոխվեց Սամպդորիա՝ միանգամից դառնալով թիմի հիմնական դարպասապահը։ Իր դեբյուտը նշեց օգոստոսի 12-ին՝ Իտալիայի գավաթի Վիտերբեզեի դեմ խաղում։ Առաջին հանդիպումը Սերիա A-ում Սամպդորիայի կազմում անցկացրեց օգոստոսի 26-ին՝ Ուդինեզեի դեմ խաղում։ 2019 թվականի փետրվարի 26-ին Սամպդորիան գնեց Աուդերոյի լրիվ տրանսֆերը 20 միլիոն եվրոյի դիմաց։ Իր առաջին մրցաշրջանում իտալացին անցկացրեց 37 հանդիպում՝ 12 խաղում պահելով իր դարպասը անառիկ։


== Միջազգային կարիերա ==
Աուդերոն ներկայացրել է Իտալիան բոլոր տարիքային երիտասարդական հավաքականներում։ 2013 թվականի հոկտեմբերին նա մինչև 17 տարեկանների հավաքականի կազմում մասնակցեց աշխարհի առաջնությանը, սակայն չանցկացրեց ոչ մի հանդիպում՝ լինելով թիմի երկրորդ դարպասապահը Սիմոնե Սկուֆետից հետո։ Իտալիան դուրս մնաց մրցաշարի 1/8 եզրափակչից՝ 2-0 հաշվով պարտվելով Մեքսիկային։


== Կարիերայի վիճակագրություն ==


=== Ակումբային վիճակագրություն ===
2019 թվականի հոկտեմբերի 10-ի դրությամբ


== Նվաճումներ ==


=== Ակումբային ===
ՅուվենտուսՍերիա A. 2016–17
Իտալիայի գավաթ. 2016–17


== Ծանոթագրություններ ==


== Արտաքին հղումներ ==
Աուդերոյի պաշտոնական Ինստագրամի էջը
Աուդերոն transfermarkt-ում
Աուդերոն soccerbase.com-ում
Աուդերոն WhoScored.com կայքում
Աուդերոն Սամպդորիայի պաշտոնական կայքում
Աուդերոն Սերիա A-ի պաշտոնական կայքում
Աուդերոն ՈՒԵՖԱ-ի պաշտոնական կայքում
Սենտ Իրեքս սյուր Շարանտ

Սենտ Իրեքս սյուր Շարանտ (ֆր.՝ Saint-Yrieix-sur-Charente), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 6969 մարդ, բնակչության խտությունը` 475.70 մարդ/կմ²։ Բնակավայրը զբաղեցնում է 14.65 կմ² տարածք։


== Աշխարհագրություն ==
Գտնվում է Փարիզ քաղաքից 400 կմ հարավ-արևմուտք, Պուատիե քաղաքից` 105 կմ հարավ, Անգուլեմ քաղաքից` 4 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 4552 աշխատունակ (15-64 տարեկան) բնակիչ, որոնցից ակտիվ էին 3356-ը, իսկ ոչ ակտիվները` 1196։ Ակտիվության ցուցանիշը կազմում է 73,7 %։ 3356 աշխատունակ մարդկանցից աշխատել է 3039 անձ (1533 տղամարդ և 1506 կին)։ Գործազուրկ են եղել 317 անձ (153 տղամարդ և 164 կին)։ 1196 անաշխատունակներից 354-ը եղել են աշակերտներ կամ ուսանողներ, 536-ը` թոշակառուներ, իսկ 306-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ստարովլադիմիրովկա

Ստարովլադիմիրովկա (ուկրաիներեն՝ Староволодимирівка), գյուղ Ուկրաինայի Խարկովի մարզի Սախնովշչինսկի շրջանում։ Բնակավայրը նախկինում նաև անվանվել է Վլադիմիրսկոե, Դերֆելդինովկա։
2001 թվականի տվյալներով Ստարովլադիմիրովկա գյուղում բնակվում էր 112 մարդ։ Բնակավայրը զբաղեցնում է 0,6 կմ² տարածք։ Բնակչության խտությունը կազմում էր 186,67 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ջորջ Գազազյան

Ջորջ Գազազյան (արաբ․՝ جـورج كازازيان‎‎, 1953), եգիպտահայ կոմպոզիտոր, երգիչ և ուդահար։ 2010 թվականի մայիսի դրությամբ նա թողարկել էր մեկ տասնյակ ալբոմ։ 


== Կենսագրություն ==
Ջորջ Գազազյանը ծնվել է Կահիրեում՝ Հայոց ցեղասպանությունից փրկված հայերի ընտանիքում։ Նա հիմնականում աշխատել է Եգիպտոսում։ Այն երաժիշտները, որոնց հետ նա աշխատում է, սովորաբար նույնպես եգիպտացիներ են։ Նրա երաժշտությունը չի համապատասխանում հաստատված ժանրային որևէ լեյբլի, բայց իր ալբոմներից մեկում նա այն անվանել է «Եգիպտական ջազ»՝ երաժշտական բազմազանություն ունեցող լեյբլ։ Չնայած արաբական թախտի (համույթի տեսակ է) բավականաչափ էսթետիկական գեղագիտությանը, նրա երաժշտությունն ավելի շատ գրավիչ է Եվրոպայում, քան արաբական աշխարհում, որի վկայությունն է այսօր նրա ներկայությունն ու բացակայությունը համացանցում։
Ջորջ Գազազյանը սկսել է որպես երգիչ, նաև նվագել է կիթառ։ Այնուհետև փորձել է ուդ նվագել, փորձը հաջող է եղել, և նա ճանաչում է ձեռք բերել որպես ուդահար։
Ջորջ Գազազյանի որդին՝ Տիգրան Գազազյանը, նույնպես կոմպոզիտոր է, ուդահար և բազմագործիքային կատարող։ Ջորջ և Տիգրան Գազազյանները համագործակցում են իրենց համատեղ ստեղծած «Նուռ» նախագծի շնորհիվ. 2017 թվականին նրանք ելույթ են ունեցել Կահիրեի (Եգիպտոս) օպերային թատրոնում, իսկ 2016 թվականին՝ Երևանում (Հայաստան)։


== Ալբոմներ ==
Sabil (1991)
Sagate (1997)
Sajaya (1997)
Nil Sangit (1999)
Suite "al Ganûb" (1999, 3-CD set)
Monaga (2001)
Azraq (2002)
Dayra Jazz (2002)
Neel Dhun (2008)
Zafir (2008)


== Ծանոթագրություններ ==


== Արտաքին հղումներ ==
Համառոտ կենսագրական տեղեկություններ և ձայնի կարճ նմուշներ՝ առցանց տրամադրված նրա երկու ալբոմների համահրատարակիչի կողմից՝ Tanz-Raum Archived 2017-07-29 at the Wayback Machine.
Ջորջ Գազազյանի կայք
Ոսկրոտ ձկներ

Ոսկրոտ ձկներ , իսկական ոսկրային ձկներ (լատ.՝ Teleostei), ձկների վերնակարգ, որն ընդգրկում է մոտ 40 կարգ։ Մարմնի երկարությունը 1 սմ-ից (որոշ մանրաձկներ) մինչև 5 մ (լոքոներ են) է։ Կմախքը ոսկրային է, ողները երկգոգավոր։ Գանգի ոսկրերը լավ են զարգացած։ Մարմինը պատված է ոսկրային թեփուկներով, որոշ տեսակներինը թեփուկներից զուրկ է։ Մեծ մասն ունի աորտայի կոճղեզ (աորտայի սոխուկ), ավելի հնագույն տեսակները պահպանել են զարկերակային կոն։ Ոսկրոտ ձկներն առաջացել են միջին տրիասում, այժմ ծաղկման են հասել։ Ոսկրային ձկներին են պատկանում ժամանակակից ձկների տեսակների մոտ 90%-ը։ Տարածված են բոլոր ջրամբարներում, որտեղ կարող են ապրել ձկները։ Բաժանասեռ են, միայն մի քանի տեսակներ հերմաֆրոդիտ են։ Բեղմնավորությունը արտաքին է, որոշ ոսկրոտ ձկներ կենդանածին են։ Բուսակեր են, կան և կենդանական կերով սնվողներ և մակաբույծներ։ Ոսկրային ձկներին են պատկանում արդյունագործական համարյա բոլոր ձկները (համաշխարհային որսի 98%֊ը)։
Բրանկո Պլեշա

Բրանկո Պլեշա (սերբ.՝ Бранко Плеша, մարտի 6, 1926(1926-03-06), Կիսելյակ, Կենտրոնական Բոսնիա կանտոն, Բոսնիա և Հերցեգովինա ֆեդերացիա, Բոսնիա և Հերցեգովինա - հունիսի 9, 2001(2001-06-09), Բելգրադ, Հարավսլավիայի Դաշնային Հանրապետություն, Հարավսլավիա), հարավսլավական և սերբական թատրոնի, կինոյի և հեռուստատեսության դերասան, ռեժիսոր և սցենարիստ։


== Կենսագրություն ==
Սցենարիստական վարպետությունը ստացել է Զագրեբի Պետական դերասանական դպրոցում, որից հետո ուսումը շարունակել է Բելգրադի թատերական ակադեմիայում։ 1945 թվականից հանդես է եկել Զագրեբում գտնվող Խորվաթական ազգային թատրոնի բեմում, իսկ հետո 1946-1947 թվականներին Սպլիտ թատրոնում։ 1947 թվականից զբաղվել է դերասանությամբ, այնուհետև եղել է Բելգրադում գտնվող Հարավսլավական դրամատիկական թատրոնի մենակատար։
1947 թվականից նկարահանվել է կինոներում։ Խաղացել է ավելի քան 87 կինոնկարներում և հեռուստաֆիլմերում։ 1970-ական թվականների սկզբներին ներկայացել է ռեժիսորի և սցենարիստի դերում, մասնավորապես, հեռուստատեսությունում։


== Կինոնկարներ, որտեղ նա դեր է խաղացել ==
1947 — Սլավիցա
1953 — Արևը հեռու է / Daleko je sunce — Պավլե
1955 — Լժեցար
1957 — Փոքրիկ մարդ / Mali čovek
1957 — Ճանապարհի վերջում / Na kraju puta
1958 — Երկնքի ճյուղերի միջով / Kpoz granje nebo
1958 — Օլեկո Դունդիչ — Օլեկո Դունդիչ
1961 — Սպանություն հրապարակում / Nasilje na trgu — մայոր Կոլեր
1964 — Երթ դեպի Դրինա / Marš na Drinu
1964 — Հորձանուտ / Вртлог — սպա
1964 — Հայրը
1965 — Ստուգված է, ականներ չկան — լեյտենանտ Ռադե
1967 — Ռումբ 10-10-ում — փոխգնդապետ Հասլեր
1971 — Ձիագող Ռոմանը
1971 — Նյուրնբերգյան վերջաբան — Էրնեստ Կալտենբրուներ
1974 — Դերվիշ և մահ / Dervis i smrt — կադի
1979 — Պարտիզանական ավիաջոկատ / Partizanska eskadrila — Նորդենի ֆոն
1981 — Սվետոզար Մարկովիչ / Svetozar Marković — Յովան Ռիստիչ
1988 — Վուկ Կարաջիչ — Յոգան Վոլֆգանգ Գետե
1989 — Կենտրոնական հավաքատեղի / Sabirni centar — բժիշկ Կատիչ


== Ռեժիսորական գործեր ==
1970 — Lilika
1971 — Muzicki automat (ԹՎ)
1972 — Rozenbergovi ne smeju da umru (ԹՎ)
1972 — Celava pevacica (ԹՎ)
1973 — San Dr Misica (ԹՎ)
1973 — Proslava (ԹՎ)
1973 — Kucevlasnik i palikuca (ԹՎ)
1974 — Petao nije zapevao (ԹՎ)
1974 — Oglas (ԹՎ)
1975 — Prokletinja (ԹՎ)
1976 — Spiritisti (ԹՎ)
1976 — Gresno dete (ԹՎ)
1976 — Frontas (ԹՎ)
1977 — Jedan dan (ԹՎ)
1982 — Sabinjanke (ԹՎ)


== Սցենարներ ==
1965 — Po isti poti se ne vracaj
1970 — Lilika
1973 — Kucevlasnik i palikuca (ԹՎ)
1975 — Prokletinja (ԹՎ)
1982 — Sabinjanke (ԹՎ)


== Ծանոթագրություններ ==


== Արտաքին հղումներ ==
Բրանկո Պլեշա (անգլ.) Internet Movie Database կայքում
Վահան Գողթնացի

Վահան Գողթնացի (700, Գողթն, Վասպուրական, Արմինիա կուսակալություն - 737, Դամասկոս, Արաբական խալիֆայություն), հայ իշխան։
Վահան Գողթնացին Գողթն գավառի իշխան Խոսրով Գողթնացու որդին էր, որին արաբական տիրապետության շրջանում 705 թվականին Հայաստանի շուրջ 1200 իշխանների հետ, նենգ խաբեությամբ հավաքելով Նախճավանի և Խրամի եկեղեցիներում՝  արաբ հրոսակները կրակին են մատնել   կոտորածների ժամանակ։ Նախարարարական այլ ընտանիքների հետ արաբները գերել և Դամասկոս (Ասորիք) են ուղարկել նաև մանուկ Վահան Գողթնացուն։ Դամասկոսում մահմեդականացրել են հայ մանուկներին՝ մահմեդական կրոն ուսուցանելով և դաստիարակելով իսլամական ոգով։ Այստեղ առաջադիմությամբ աչքի է ընկել Վահան Գողթնացին, որին կոչել են Վահաբ։ Ուսումն ավարտելուց հետո նրան նշանակել են ամիրապետի ատենադպիր։ Վահան Գողթնացին, «թեեւ բոլորովին իսլամացած և գրեթե արաբացած», սակայն տեղյակ էր իր քրիստոնյա իշխանական տոհմից սերված ու հայ լինելուն։ Երբ Հովհաննես Գ Օձնեցու միջնորդությամբ 719 թվականին ընդհանուր ներում և վերադարձի իրավունք է շնորհվել գերյալ քրիստոնյաներին, Վահան Գողթնացին ևս, պատճառաբանելով, որ կամենում է վերականգնել իր իշխանական  իրավունքները Գողթն գավառում, Էոմեր (Օմար) ամիրապետից թույլտվություն է ստացել և վերադարձել Հայաստան։  Օմար II խալիֆայի մահից (720) հետո վերստին ընդունել է քրիստոնեություն։ Շրջել է վանքից վանք և ճգնել Շիրակ գավառում, ապա ամուսնացել է Սյունյաց իշխանի դստեր հետ՝ կամենալով վերջնականապես հաստատվել Հայաստանում։ Սակայն Վահան Գողթնացուն, որպես մահմեդականությունն ուրացածի, փնտրել է արաբական իշխանությունը։ Արաբները հետապնդել են նրան, կանչել Ռուծափ, որտեղ Հիշամ խալիֆան պահանջել է հրաժարվել քրիստոնեությունից և վերադառնալ արքունիք։  Վահան Գողթնացին, Հիսուսին Տեր և Փրկիչ վկայելու և հանուն նրա իր արյունը թափելու հաստատ որոշմամբ, ամիրապետին խոստովանել է քրիստոնեություն ընդունած լինելը։ Անհողդողդ դավանել է Հիսուսին՝ որպես Աստծո Որդու և, արհամարհելով սպառնալիքներն ու չարչարանքները, մարտիրոսական պսակ ընդունել՝ գլխատմամբ։  
744 թվականին Վահան Գողթնացու վարքը գրի է առել Երաշխավոր վանքի վանահայր Արտավազդ վարդապետը։ Ըստ «Հայսմավուրքի» մարտի 28-ին նշվել է նրա տոնը։ Հայ եկեղեցին ս. Վահան Գողթնացու հիշատակը տոնում է «Ապայից» կոչվող տոների շարքում՝ Վարդավառից հետո 3-րդ կամ 4-րդ կիրակիին հաջորդող երկուշաբթի կամ երեքշաբթի կամ հինգշաբթի օրերին և, տարեգրերի հետ կապված, նաև ուրիշ օրերի, իսկ երբեմն էլ՝ այլ սրբերի հիշատակի հետ։ Նրան է ձոնված մի շարական, որը, ըստ ոմանց, հորինել է Վահան Գողթնացու քույրը՝ Խոսրովիդուխտը. «...Որպես զքաջ նահատակ պատրաստեալ ի պատերազմ, կատարեցեր զընթացս քո արիաբար յազգացն հարաւայնոյ…»:


== Արտաքին հղումներ ==
Վահան Գողթնացի Archived 2017-04-26 at the Wayback Machine.


== Աղբյուրներ ==
Դրովետչինո

Դրովետչինո (ռուս.՝ Дроветчино), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 28 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անտոն քահանայի մոր խաչքար

Անտոն քահանայի մոր խաչքար, գտնվում է Հայաստանի Գեղարքունիքի մարզի Լիճք գյուղի հյուսիսային մասում գտնվող գերեզմանոցի հյուսիսային եզրում գտնվող Սուրբ Աստվածածին եկեղեցու խորանի կորության մեջ ագուցված։ Հաշվառված է Հայաստանի պատմության և մշակույթի անշարժ հուշարձանների պետական ցանկում (5.39/1.53.22)։


== Տեղադրություն ==
Լիճք գյուղի հյուսիսային մասում գտնվող գերեզմանոցի հյուսիսային եզրում գտնվող Սուրբ Աստվածածին եկեղեցու  խորանի կորության մեջ ագուցված։


== Վիմական արձանագրություն ==
Խաչքարը քիվին ունի 2 տող վիմական արձանագրություն (թերի).

ԵՍ ԱՆՏՈՆ ՔԱՀԱՆԱՅ ԿԱՆԿՆԵՑԻ
ԽԱՉՍ ՄԱՒՐ ԻՄՈՅՀամաձայն արձանագրության` խաչքարը կանգնեցված է Անտոն քահանայի մոր հիշատակին։


== Տես նաև ==
Լիճք
Լիճքի սուրբ Աստվածածին եկեղեցու վիմական արձանագրություններ


== Ծանոթագրություններ ==
Ամհարա (շրջան)

Ամհարա (ամհարերեն՝ አማራ), Եթովպիայի 9 շրջաններից մեկը, որի հիմնական բնակչությունը կազմում է ամհարա ազգը։ Նախկինում հայտնի էր որպես Շրջան 9։ Վարչական կենտրոնը Բահր-Դար քաղաքն է։
Այլ նշանավոր քաղաքներ՝ Գոնդեր, Դեսսե, Դեբրե-Բիրհան, Դեբրե-Մարկոս, Կոմբոլչա, Ուոլդիյա, Լալիբելա։


== Աշխարհագրություն ==
Ամհարայում է գտնվում  Եթովպիայի ամենամեծ ծովը՝ Թանան։ Ինչպես նաև Semien Mountain ազգային պարկը, որտեղ է գտնվում Եթովպիայի ամենաբարձր կետը՝ Ռաս Դաշեն լեռը։


== Պատմություն ==
Կայսերական Եթովպիայի ժամանակաշրջանում շրջանը բաժանվել է մի քանի մարզի, որոնք գլխավորել են նեգուսները։ Այս մարզերի մեծ մասը 1995 թվականին միավորվել է մեկ շրջանում։


== Բնակչություն ==
Կենտրոնական վիճակագրական գործակալության 2007 թվականի տվյալներով շրջանի բնակչությունը կազմում էր 17 214 056 մարդ. 8 641 580 տղամարդ և 8 580 396 կին։ Քաղաքային բնակչությունը հաշվվում է 2 112 595 մարդ (12,27 %): Բնակչության խտությունը կազմում է 108,19 մարդ/կմ²։ Շրջանում հաշշվում է 3 953 115 տնային տնտեսություն, այս կերպ մեկ տնտեսությանը միջինում հասնում է 4,3 մարդ (3,3 մարդ՝ քաղաքային և 4,5 մարդ՝ գյուղական տնտեսություններում)։
Բնակչության 91,48 % պատկանում է ամհարա էթնիկ խմբին. ինչպես նաև ապրում են ագաու (3,46 %), օրոմո (2,62 %) և այլ էթնիկ խմբեր։ Բնակչության 82,5 %-ը քրիստոնյա-միաբնակներն են, 17,2 %-ը`մահմեդականներ, 0,2 %-ը՝ բողոքականներ, 0,1 %-ը դավանում են այլ կրոններ։
1994 թվականին կայացած՝ նախկին մարդահամարի տվյալներով բնակչությունը կազմել է 13 834 297 մարդ, նրանցից 6 947 546-ը՝ տղամարդ և 6 886 751-ը՝ կին։ Քաղաքային բնակչությունը հաշվվել է 1 265 315 մարդ (9,15 %):
CSA-ի 2004 թվականի տվյալներով՝ բնակչության միայն մոտ 28 %-ը ունեին մաքուր խմելու ջրի հնարավորություն (19,89 % գյուղական տեղանքում և 91,8 %՝ քաղաքներում)։ Գրագիտության մակարդակը կազմում է 54,0 % տղամարդկանց և 25,1 %՝ կանանց համար։ Մանկական մահացությունը կազմում է 94՝ 1000 ծնվածներից (ինչը շատ ավելի բարձր է երկրի միջին ցուցանիշից (77-ը 1000-ի))։ Այս մահերի առնվազն կեսը վրա է հասնում երեխայի կյանքի առաջին ամսում։


== Վարչական բաժանում ==
Ագև Ավի (Agew Awi)
Բահր Դար (Bahir Dar)
Վագ Հեմրա (Wag Hemra)
Արևելյան Գոջամ (Misraq Gojjam)
Արևմտյան Գոջամ (Mirab Gojjam)
Օրոմիա (Oromia)
Հյուսիսային Գոնդեր (Semien Gondar)
Հյուսիսային Ուոլլո (Semien Wollo)
Հյուսիսային Շոա (Semien Shewa)
Հարավային Գոնդեր (Debub Gondar)
Հարավային Ուոլլո (Debub Wollo)


== Ծանոթագրություններ ==


== Արտաքին հղումներ ==
«FDRE States: Basic Information - Amhara»։ Արխիվացված է օրիգինալից 2011-05-24-ին  
Africa Guide: Amhara
«Map of Amhara Region at UN-OCHA»  (չաշխատող հղում)
«Map of Amhara Region at DPPA of Ethiopia»։ Արխիվացված է օրիգինալից 2007-09-27-ին
Ազգելդյան

Ազգելդյան, հայկական ազգանուն։


== Ազգանունը կրողներ ==


== Ծանոթագրություններ ==
Օտնոժենսկի (Կոնստանտինովսկի շրջան)

Օտնոժենսկի (ռուս.՝ Отноженский), ավան Ռուսաստանի Դաշնության Ռոստովի մարզի Կոնստանտինովսկի շրջանում։ Մտնում է Ստիչնովսկի գյուղական համայնքի կազմի մեջ։
Ապերա

Ապերա, գյուղ Օսմանյան կայսրությունում, Տրապիզոնի վիլայեթի Աքչեաբադի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր
Սիլֆոն

Սիլֆոն (անգլերեն - Sylphon ֆիրմային անվանումից), ալիքավոր կողմնային մակերևույթով բարակապատ մետաղե խողովակ կամ խցիկ։ Պատրաստում են սիլֆոնի կարվածքը արույրից, ֆոսֆորային ու բերիլիումային բրոնզից և չժանգոտվող պողպատից։ Սիլֆոնը լայնորեն կիրառվում է պնևմո-և հիդրոավտոմատիկայում՝ որպես սիլֆոյի հատակին ազդող հեղուկի կամ գազի ճնշումների տարբերության նկատմամբ զգայուն տարր, որը զսպանակի պես ձգվում կամ սեղմվում է։ Սիլֆոնն օգտագործում են նաև որպես խողովակաշարերի ճկուն միացումներ, ջերմաստիճանային երկարացումների կոմպենսատորներ, միջավայրերի առաձգական բաժանիչներ են։ ճնշումների մեծ տարբերության դեպքում և ագրեսիվ միջավայրերում աշխատանքի համար սիլֆոնի պատերը պատրաստում են երկ-, եռա- և քառաշերտ։
Մերիտամոն

Մերիտամոն (եգ․ mri.t Jmn՝ «Ամոնի սիրելի», մ․թ․ա․ մոտավորապես 1279 −1240 թվականներ), Հին Եգիպտոսի XIX դինաստիայի մեծ կայսրուհին, Ռամզես II֊ի և նրա սիրելի տիկնոջ՝ Նեֆերտարիի դուստրը։ Կրաքարե կիսանդրու շնորհիվ նրան երբեմն կոչում են «Սպիտակ թագուհի»։


== Ծագում ==
Մերիտամոնը մեծ փարավոն Ռամզես II֊ի չորրորդ դուստրն է և նրա գլխավոր տիկնոջ՝ Նեֆերտարիի երրորդ դուստրը։ Ծնվել է, ամենայն հավանականությամբ, մինչև Ռամզես II֊ի թագադրումը և մոր մահվան ժամանակ արդեն ավագ դուստր էր։ Ըստ եգիպտական իշխանության ժառանգման ավանդույթի համաձայն, կայսերական դինաստիայի ղեկը ձեռքում պահելու համար Ռամզես II֊ը իր ավագ դստրերին՝ Բենտ֊Անատին, Մերիտամոնին և Նեբետտավիին տվեց փարավոնի կնոջ տիտղոսը։
Մ․թ․ա․ մոտավորապես 1255 թվականին (Ռամզես II֊ի կառավարման 24 և 26 տարիների միջև) 2 տաճարների կառուցման ավարտին նվիրված տոնակատարությանը Մերիտամոնը փոխարինում էր արդեն հիվանդ մորը՝ Նեֆերտարի կայսրուհուն, որը մահացավ այդ նույն թվականին։ Մոր մահից հետո Մերիտամոնը ստացավ «գլխավոր տիկին» տիտղոսը։


=== Տիտղոսներ ===
Փարավոնի դուստր
Փարավոնի մեծ տիկին
Երկու հողերի տիրուհի
Մերիտամոն Բարեպաշտ
Հաթորի երգչուհի


== Մահ ==
Ռամզես II֊ի կառավարման 57֊րդ տարում Մերիտամոնը մահացավ։ Նա թաղված է Կայսրուհիների Հովտի QV68 դամբարանում՝ մորից ոչ հեռու։ Դամբարանը գտել է Կառլ Ռիխարդ Լեպիուսը 19-րդ դարի սկզբին։
Թեբեական TT271 դամբարանում Լաբիբ Հաբաշին գտել է Մերիտամոնի և Նեֆերտարիի սարկոֆագների կափարիչների կտորներ, որոնցից խոշորագույնը պահվում է Բեռլինի եգիպտական թանգարանում (№ 15274), մյուսը Թուրինում (Իտալիա)։ 


== Պատկերասրահ ==
Պահպանվել են կայսրուհու մի քանի քանդակներ։ Նա Լուքսոր տաճարի ցուցակում չորրորդ դուստրն է, իսկ Աբու Սիմբելում՝ հինգերորդը, նա նաև պատկերված է Թանիսի և Բուբաստիսի արձանների վրա, հայտնի են նրա սկահակը և սրբաբզեզները։ Կարևոր են համարվում կրաքարե կիսանդրին, որը հայտնաբերվել է 1896 թվականին Ֆլինդերս Թեթիի կողմից Ռամզեսեումում (արևմտյան Թեբե), և Ախմիմի արձանը (գտնված 1981 թվականին)՝ կայսրուհու միայնակ կանգնած արձանը՝ միակը իր տեսակի մեջ։

		
		
		
		
		


== Գրականություն ==
Joyce Tyldesley Die Königinnen des Alten Ägypten. Von den frühen Dynastien bis zum Tod Kleopatras. — Leipzig: Koehler & Amelang, 2008. — С. 157. — ISBN 978-3-7338-0358-2
Saleh M., Sourouzian H. The Egyptian Museum Cairo: Official Catalogue. Mainz, 1967, cat. 208.
Leblanc Ch. Nefertari, «L’aimée-de-Mout». Épouses, filles et fils de Ramsès II. Paris, 1999, p. 246f.


== Ծանոթագրություններ ==
Տրուբինո (գյուղ, Շչոլկովսկի շրջան)

Անվան այլ կիրառումների համար տե՛ս՝ ՏրուբինոՏրուբինո (ռուս.՝ Трубино), գյուղ Ռուսաստանի Մոսկվայի մարզի Շչոլկովսկի շրջանի կազմում։
Բնակչությունը վերջին գրանցված տվյալներով կազմում էր 1161 մարդ։


== Աշխարհագրություն ==
Գյուղը գտնվում է Մոսկվայի մարզի հյուսիսարևելյան մասում։ ՄՕԱՃից 36 կմ, Շելկովո քաղաքի կենտրոնական մասից 11 կմ հեռավորության վրա։ Գյուղի միջով հոսում է Գրեչուշկա գետը, իր աջ վտակ Վորյայով։
Կապված է Մոսկվա, Շելկովո, Ֆրյազինո քաղաքների տրանսպորտային ցանցի հետ, գյուղով են անցնում № 20, 29, 33, 35, 37, 39, 335 համարի ավտոբուսները։
Տրուբինոյում է գտնվում Մալինա, Երիտասարդական, Նորակառույց, փողոցները։


== Բնակչություն ==


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Փաուեր շրջան (Այդահո)

Փաուեր շրջան (անգլ.՝ Power County), ԱՄՆ Այդահո նահանգի 44 վարչական միավորներից մեկը։ Ընդհանուր տարածությունը 3.642 կմ² է, բնակչությունը՝ 7.538 մարդ (2010 թ. տվյալներով)։ Շրջկենտրոնն է Ամերիկան Ֆոլս բնակավայրը։ Կազմավորվել է 1913 թ.։
Ջեյն Մարիա Սվիֆթ

Ջեյն Մարիա Սվիֆթ (փետրվարի 24, 1965(1965-02-24), Նորթ-Ադամս, Բերկշիր շրջան, Մասաչուսեթս, ԱՄՆ), ամերիկացի քաղաքական գործիչ, 2001-2003 թվականներին` Մասաչուսեթսի նահանգապետի պաշտոնակատար, նաև` ԱՄՆ հանրապետական կուսակցության անդամ։


== Կենսագրություն ==
1987 թվականին ավարտել է Հարթֆորդի (Կոնեկտիկուտ նահանգ) Թրինիթի քոլեջը։ 1990 թվականին դարձել է ամենաերիտասարդ կինը, որն ընտրվել է Մասաչուսեթսի Սենատում։ 1996 թվականին Սվիֆթն առաջադրվել է ԱՄՆ Ներկայացուցիչների պալատ, սակայն հաջողություն չի ունեցել։ 1998 թվականից աշխատել է որպես Մասաչուսեթսի նահանգապետի տեղակալ։
Ջեյնն ամուսնացած է, ունի երեք երեխա։


== Անձնական կյանք ==
1994 թվականին 29-ամյա Սվիֆթը ամուսնացել է Չարլզ Տ. Հանթ III-ի հետ, ով կաթնագործ ֆերմեր և ֆիզկուլտուրայի ուսուցիչ էր։ Սվիֆթը և Հանթը երեք երեխա ունեն, որոնցից երկուսը ծնվել են մարզպետի պաշտոնավարման ժամանակ, ինչը նրան դարձնում է առաջին գործող մարզպետը, ով ծնվել է իր պաշտոնավարման ընթացքում։ Նրա ավագ դուստրը` Էլիզաբեթ Հանթը, 2017 թվականին ավարտել է Ռայսի միջնակարգ դպրոցը Բերլինգթոնի (Վերմոնտ) հուշահամալիրում։ Նրա դուստրերը` Լորենը և Սառան, ավարտել են Բերրի և Բերթոնի ակադեմիան Մանչեսթերում, Վերմոնտ նահանգում, 2019 թվականին։


== Ծանոթագրություններ ==


== Արտաքին հղումներ ==
National Governors Association Archived 2017-02-12 at the Wayback Machine.(անգլ.)
Palit

Palit Microsystems, Ltd, (հիմնականում հանդիպում է որպես՝ Palit, այն իրենից ներկայացնում է անգլերեն բառակապակցության հապավում՝ Pioneer And Leader In Technology)։
Ընկերությունը հիմնադրվել է Թայպեյում 1988 թվականին և զբաղվում է գրաֆիկական քարտերի և կոշտ սկավառակների արտադրությամբ նախատեսված անհատական համակարգիչների համար։
Գլխավոր գրասենյակը գտնվում է Թայպեյում։ 2005 թվականին ընկերության լոգիստիկական կենտրոնը տեղափոխվեց Հոնկկոնգ;
Palit-ի արտադրանքների շարքը պարունակում է տեսաքարտեր՝ հիմնված NVIDIA գրաֆիկական պրոցեսսորների վրա։ Ավելի վաղը, ընկերությունը զբաղվում էր նաև AMD/ATI տեսաքարտերի արտադրությամբ։ Սակայն ներկա պահին AMD մոդելներ չեն արտադրվում, իսկ պաշտոնական կայքում աջակցումը դադարեցված է։
Palit ընկերության կողմից մշակված սարքավորումները լայն տարածում ունեն ռուսական շուկայում։ Հարցման արդյունքում  iXBT ռեսուրսը, պարզ դարձրեց այն փաստը, որը 2006 թվականի ավելի քան 6% անհատական համակարգիչների վրա տեղադրված է Palit-ի կողմից թողարված տեսաքարտերը, որի արդյունքում ընկերությունը զբաղեցրեց 5-րդ տեղը։


== Արտադրություն ==
Չինանաստանի արտադրամասը հիմնադրվել է 1992 թվականին։ Ներկա պահին բոլոր գործարանները, զբաղվում են զանգվածային արտադրությամբ, որը ամբողջությամբ համապատասխանում է ISO 9001 ստանդարտին։ Բոլոր գրաֆիկական քարտերը և մայլ սալիկները թողարկվում են WHQL սերտիֆիկացիայով, որը ամբողջությամբ համատեղելի է դարձնում Microsoft Windows օպերացիոն համակարգի հետ աշխատանքը։


== Ծանոթագրություններ ==


== Արտաքին հղղումներ ==
Ընկերության եվրոպական բաժնի կայքի ռուսերեն տարբերակը
Ամիտ Պոլ

Ամիտ Սեբաստիան Պոլ (շվեդերեն՝ Amit Sebastian Paul, հոկտեմբերի 29, 1983(1983-10-29), Piteå, Նորրբոտտեն, Շվեդիա), շվեդ երգիչ և երաժիշտ։


== Կենսագրություն ==
Ծնվել է Շվեդիայի հյուսիսում գտնվող Պիտեոյում։ Ընտանիքի ամենամեծ երեխան է։ Մի քանի անգամ նրան հաջողվել է հայտնվել Հնդկաստանում, որը իր հոր հայրենիքն է։ Դեռևս ամենափոքր հասակից նա մեծ սեր է տածել դեպի երաժշտությունը. 10 տարեկանում սկսել է հաճախել Աֆոլֆ Ֆրեդերիկի երաժշտական դպրոցը, որ լավագույններից մեկն էր Շվեդիայում։ 1998 թվականին, երբ նա սովորում էր խորեոգրաֆիկ դպրոց, նրան նկատեցին Stockholm Records ձայնագրությունների ընկերության պրոդյուսերները, որոնք երիտասարդների էին փնտրում՝ նոր փոփ խմբի համար։ 1999 թվականին A*Teens կոչվող խումբը մեծ հաջողության հասավ Շվեդիայում և եվրոպական այլ երկրներում՝ ի շնորհիվ The ABBA Generation աբլոմի, որը ընդգրկում էր ABBA-ի երգերի քավր տարբերակները։ Հետագայում խումբը սկսեց կատարել սեփական երգերը և հանդես գալ աշխարհի բազմաթիվ երկրներում։ Ոչ պաշտոնապես Ամիտ Պոլը համարվում է խմբի առաջնորդ։
Խմբի փաստացի լուծարումից հետո (2014 թվական) Ամիտ Պոլը որոշ ժամանակ դուրս եկավ շոու-բիզնեսոից և սովորեց Ստոկհոլմի տնտեսագիտական դպրոցում։ Հետագայում նա կազմավորեց իր սեփական ձայնագրությունների լեյբլը՝ Ganesha Records-ը, 2007 թվականին թողարկեց երկու սինգլ (Stay և My Elysium), իսկ 2008 թվականի գարնանը Songs In a Key of Mine ալբոմը։ Նա ինքն է հեղինակում իր երգերը և համարվում է թողարկումների համապրոդյուսերը։


== Ծանոթագրություններ ==


== Արտաքին հղումներ ==
Պաշտոնական կայք Archived 2018-03-24 at the Wayback Machine.
Ամիտ Պոլի հարցաթերթը A*Teens-ի պաշտոնական կայքում
Միավորված աշխատանքային կուսակցություն

Միավորված աշխատանքային կուսակցություն (ՄԱԿ), քաղաքական կուսակցություն Հայաստանում։
Հիմնադրվել է 2002 թ.։ Հիմնադիր-նախագահ՝ Գուրգեն Արսենյան։ 2003 թ. ընտրված Հայաստանի Հանրապետության Ազգային Ժողովում ուներ 6, 2012 թ.՝ 1 պատգամավոր (Գ. Արսենյան)՝ ԲՀԿ խմբակցության կազմում։
Բլրի գագաթը

Բլրի գագաթը (անգլ.՝ The Top of the Hill), վեպ ամերիկացի գրող Իրվին Շոուի մասին, գրվել է 1979 թվականին։ Դրանցից վերջինը հեղինակի կողմից է գրվել։


== Պատմություն ==
Գլխավոր հերոսը ՝ Մայքլ Ստորզն շատ է սիրում ծայրահեղ զվարճանք։ Թռիչք օդապարիկով, սյորֆինգ և դահուկասահք, այդ ամենը նրան տալիս է մեծ հաճույք։ Դրա հետ մեկտեղ Ստորզան շատ է սիրում Նյու Յորքի կյանքի աղմուկը և ունայնությունը, իսկ գրասենյակային աշխատանքը դառնում է նրա համար անտանելի։ Էներգիան դուրս էր թափում նրա միջից, և նա ցանկանում էր ուղարել այն, ինչը իրեն իրականում անհետացնում է։ Դրա համար Ստորզը փնտրում էր այդպիսի կյանք, որը կունենա և՛ անցյալ և՛ ներկա։


== Հետաքրքրի փաստեր ==
1980 թ. վեպը նկարահանվել է տեռուստաֆիլմում ձմեռային օլիմպիական խաղերին Լաիք Պլեսիդ։


== Ծանոթագրություններ ==
Կյուսնախտ ամ Ռիգի

Կյուսնախտ ամ Ռիգի (2004 թվականի հունվարի1-ից՝ պաշտոնապես՝  Կյուսնախտ; գերմ.՝ Küssnacht am Rigi, ալեմանյան բարբառ՝ Chüsnacht am Rigi), քաղաք և համայնք Շվեյցարիայի Շվից կանտոնում։ Դասվել է տարածաշրջանային բիզնես կենտրոնների շարքին։
Զբաղեցնում է 29.37 քառակուսի կիլոմետր տարածք, որի 55.8%-ն օգտագործվում է գյուղատնտեսական նպատակներով, 26.4%-ը անտառապատ է։ Համայնքի տարածքից 16 հեկտար զբաղեցնում են լճերն ու գետերը։ Քաղաքը տեղ է գտել Ռիգի սարի ստորոտին, Լյուցեռն և Ցուգ լճերի միջև։
2017 թվականի դեկտեմբերի տվյալներով բնակչության թվաքանակը եղել է 12,845, որի 21.1%-ը օտարերկրացիներ էին։ Ընդ որում՝ ամբողջ բնակչության 5.2%-ը կազմում էին Գերմանիայում ծնվածները։


== Պատմություն ==
Պատմական փաստաթղթերում Կյուսնախտն առաջին անգամ հիշատակվել է 840 թվականին՝ որպես in Chussenacho: 1424 թվականին ստացել է Շվիցի կանտոնի շրջանի կարգավիճակ։
Ավանդազրույցի համաձայն՝ Վիլհելմ Տելլը Կյուսնախտի մոտ գտնվող Գեսելբուրգ սարի մերձակայքում՝ Hohle Gasse-ում է նետահարել ավստրիական ոստիկանապետ Գեսլերին։
Այս բնակավայրում է 1935 թվականի օգոստոսի 29-ին ավտովթարի զոհ դարձել Բելգիայի թագուհի Աստրիդը, և վթարի վայրում, ի հիշատակ նրա, մատուռ է կառուցվել։
Կյուսնախտում ամեն տարի դեկտեմբերի 5-ին՝ Սուրբ Նիկողայոսի հիշատակի օրը, սկիզբ է առնում լայնորեն հայտնի Klausjagen (Saint Nicholas chase) փառատոնը, որը շարունակվում է նաև գիշերը։ Ընդսմին՝ շքերթի մասնակիցների թիվն անցնում է հազարից, հանդիսականներինը՝ քսան հազարից։
Հիշատակման արժանի փաստերից է նաև այն, որ Կյուսնախտում է ծնվել շվեյցարացի նշանավոր նկարիչ Հանս Էմենեգերը։


== Պատմամշակութային հուշարձաններ ==
Կյուսնախտի մի շարք պատմամշակութային հուշարձաններ ընդգրկված են Շվեյցարիայի համազգային նշանակության պատմամշակութային ժառանգության ցանկում, այդ թվում՝ Գեսելբուրգի ամրոցը և Hohle Gasse-ն՝ Վիլհելմ Տելլի մատուռով հանդերձ։ Բնակավայրի հին քաղաքամասն ու նրա կազմի մեջ ներառված Մեռլիշախեն գյուղակն էլ ընդգրկված են Շվեյցարական ժառանգության գույքացանկում։


== Պատկերասրահ ==

		
		
		
		
		
		
		


== Ժողովրդագրություն ==
Քաղաքի բնակչության թվաքանակը պատմական ժամանակի ընթացքում կրել է հետևյալ փոփոխությունները


== Ծանոթագրություններ ==


== Արտաքին հղումներ ==
Պաշտոնական կայքէջ
Զբոսաշրջային կայքէջ
Future plans of Küssnacht
Hohle Gasse
Կլաուսյագեն
Ալեքսանդրովսկի գյուղական խորհուրդ (Խարկովի մարզ)

Անվան այլ կիրառումների համար տե՛ս՝ Ալեքսանդրովսկի գյուղական խորհուրդ (այլ կիրառումներ)Ալեքսանդրովսկի գյուղական խորհուրդ  (ուկրաիներեն՝ Олександрівська сільська рада), Ուկրաինայի Խարկովի մարզի Բոգոդուխովսկի շրջանում։
2001 թվականի տվյալներով Ալեքսանդրովսկի գյուղական խորհրդում բնակվում էր 540 մարդ։ Բնակավայրը զբաղեցնում է 23.9 կմ² տարածք։ Բնակչության խտությունը կազմում էր 22.59 մարդ/կմ²։ Խորհրդում կա 1 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Սավինցի (քաղաքատիպ ավան, Ուկրաինա)

Անվան այլ կիրառումների համար տե՛ս՝ ՍավինցիՍավինցի (ուկրաիներեն՝ Савинці), քաղաքատիպ ավան Ուկրաինայի Խարկովի մարզի Բալակլեյայի շրջանում։ Հիմնադրվել է 1671 թվականին։
2001 թվականի տվյալներով Սավինցի քաղաքատիպ ավանում բնակվում էր 5 571 մարդ։ Բնակավայրը զբաղեցնում է 8,76 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Պրիմորսկ (քաղաք, Ուկրաինա)

Պրիմորսկ (ուկրաիներեն՝ Приморськ), քաղաք Ուկրաինայի Զապորոժիեի մարզի Պրիմորսկի շրջանում։ Բնակավայրը նախկինում նաև անվանվել է Օբիտոչնոե, Նոգայսկ։ Հիմնադրվել է 1800 թվականին։
2011 թվականի տվյալներով Պրիմորսկ քաղաքում բնակվում էր 12 183 մարդ։ Բնակավայրը զբաղեցնում է 12,82 կմ² տարածք։ Բնակչության խտությունը կազմում էր 1002,89 մարդ/կմ²։


== Ծանոթագրություններ ==


== Արտաքին հղումներ ==
Պաշտոնական կայք(չաշխատող հղում) (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Գալիպոլի (Ապուլիա)

Անվան այլ կիրառումների համար տե՛ս՝ Գալիպոլի (այլ կիրառումներ) Գալիպոլի  (իտալերեն՝ Gallipoli), կոմունա Իտալիայում։ Գտնվում է Ապուլիա մարզում՝ Լեչե գավառում։
Բնակչությունը կազմում է 21 148 մարդ, բնակչության խտությունը կազմում է 529 մարդ/կմ²։ Զբաղեցնում է 40 կմ² մակերես։ Փոստային ինդեքս՝ 71014, հեռախոսային կոդ՝ +39 00833։


== Ժողովրդագրություն ==
Բնակչության աճ։


== Կապի տվյալներ ==
Հեռախոս։ 0833 260111
Էլեկտրոնային փոստ։ segreteriasindaco@comune.gallipoli.le.it
Պաշտոնական կայք՝ http://www.comune.gallipoli.le.it


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ալեքսեյ Բոնդինի գրական-հուշային թանգարան

Ալեքսեյ Բոնդինի գրական-հուշային թանգարան (ռուս.՝ Мемориально-литературный музей Бондина), գրող, դրամատուրգ Ալեքսեյ Բոնդինին նվիրված թանգարան Նիժնի Տագիլ քաղաքի կենտրոնում՝ Լենինսկի շրջանում, Տագիլ լճակի հյուսիսային ափին, Բոնդինի անվան մշակույթի և հանգստի կենտրոնական զբոսայգում՝ Կրասնարմեյսկայա 8 հասցեում։ Ընդգրկված է «Լեռնագործարանային Ուրալ» նիժնիտագիլյան թանգարան-արգելոց կազմում։ Թանգարանը տեղակայված է այն տանը, որտեղ ապրել է գրողը։


== Պատմություն ==
Թանգարանը բացվել է 1953 թվականի նոյեմբերի 23-ին։ Այն գտնվում է լճակի ափին՝ փոքրիկ փայտե տանը, որտեղ գրողն անցկացրել է իր վերջին տարիները (1935-1939 թթ.): Թանգարանը ստեղծվել է գրողի կնոջ՝ Ա. Ս. Բոնդինի ջանքերով, որը կարողացել է պահպանել տան կահավորությունը, Ալեքսեյ Պետրովիչի անձնական իրերը, լուսանկարներն ու փաստաթղթերը։
1982 թվականին թանգարանը վերակառուցվել է. վերականգնվել է հյուրասենյակի և Ա. Պ. Բոնդինի գրասենյակի ներքին հարդարանքները, ավելացվել են նոր ցուցանմուշներ։ 1993 թվականին թանգարանը անցել է մաքրման վերանորոգում, ցուցադրությունը համալրվել է նոր նյութերով, բացվել է «Նիժնի Տագիլի գրական կյանքը» ցուցահանդեսը։
Թանգարանը պատմում է Ալեքսեյ Բոնդինի կյանքի և գործունեության մասին։ Կազմակերպվում են թեմատիկ Էքսկուրսիաներ և դասախոսություններ, նոր գրքերի շնորհանդեսներ, հանդիպումներ բանաստեղծների և գրողների հետ։


== Ծանոթագրություններ ==


== Արտաքին հղումներ ==
НИЖНЕТАГИЛЬСКИЙ МУЗЕЙ-ЗАПОВЕДНИК "ГОРНОЗАВОДСКОЙ УРАЛ"
Մաշեկան

Մաշեկան, գյուղ Արևմտյան Հայաստանում, Վանի վիլայեթի Հեքյարիի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Բերյոզովկա (գյուղ, Նեմիրովի շրջան)

Անվան այլ կիրառումների համար տե՛ս՝ ԲերյոզովկաԲերյոզովկա (ուկրաիներեն՝ Березівка), գյուղ Ուկրաինայի Վիննիցայի մարզի Նեմիրովի շրջանում։ Հիմնադրվել է 1778 թվականին։
2001 թվականի տվյալներով Բերյոզովկա գյուղում բնակվում էր 103 մարդ։ Բնակավայրը զբաղեցնում է 0,53 կմ² տարածք։ Բնակչության խտությունը կազմում էր 194,34 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նիկոլա Բեռլի

Նիկոլա Բեռլի (անգլ.՝ Nichola Burley, դեկտեմբերի 26, 1986(1986-12-26), Հեյրհիլս, Սիթի օֆ Լիդս, Արևմտյան Յորքշիր, Անգլիա, Միացյալ Թագավորություն), Մեծ Բրիտանիայի դերասան, դարձել է հայտնի «Ծնվել հավասար», «Մահացած գեղեցկուհիներ», «Ճանապարհորդություն ծովով» և «Փողոցային պարեր 3D» ֆիլմերի շնորհիվ։


== Կենսագրություն ==
Նիկոլան ծնվել է 1986 թվականի դեկտեմբերի 26-ին Արևմտյան Յորկշիրում՝ Լիդսում։ Նախկին ուսանող «Leeds' Intake» բարձրագույն դպրոցում, նա նաև հաճախել է ժամանակակից պարի Հյուսիսային դպրոցում իր քաղաքում։ Հինգ տարի հաճախել է Վալթոնի դպրոց թատերական պարի։ Նա իր կարիերան սկսել է 2005 թվականին՝ նկարահանվելով «Սեր + ատելություն» ֆիլմում։ 2005 թվականի նոյեմբերին Բեռլիին հաջողվում է հայտնվել «Ուրվականների բաժին» հեռուստասերիալում, իսկ 2006 թվականի նոյեմբերին Բեռլին ստանում է իր առաջին գլխավոր դերը «Goldplated» ֆիլմում, սակայն ֆիլմի 2-րդ սերիան չի նկարահանվել ցածր վարկանիշի պատճառով։ 2006 թվականին Բեռլին ստացել է լավ խոսքեր նկարահանվելով «Born Equal» հեռուստասերալում «BBC» հեռուստաալիքով, որտեղ մարմնավորում էր Զոիի դերը։ 2010 թվականին նա նկարահանվել է «Փողոցային պարեր 3D» պարային ֆիլմում` գլխավոր դերերում Ջորջ Սեմսոնի հետ։


== Ֆիլմեր ==
2004-Անամոթները
2005-Սեր+ատելություն
2005-Ուրվականների բաժին
2006-2007-Drop Dead Gorgeous
2006-Ոսկեզօծները
2006-Ծնվել հավասար
2007-Լուիս
2008-Ճանապարհորդություն ծովով
2008-Կարատել
2008-Ուրվականները։Կոդ 9
2009-Հարված
2010-«Փողոցային պարեր 3D»
2010-SoulBoy
2010-Ծայրը
2010-Candy Cabs
2011-Սքոթը և Բայլեյը
2011-Փոթորկոտ բարձունքներ
2011-Ռ.Վալ
2012-Հուսալի եղանակ
2012-Twenty8k


== Արտաքին հղումներ ==
http://www.kinopoisk.ru/name/1035347/
http://www.vokrug.tv/person/show/Nichola_Burley/
http://kinoafisha.ua/persons/nikola-berli
https://hy-am.facebook.com/NicholaBurley/photos_stream
Շաշկի (գյուղ, Խիսլավիչսկի շրջան)

Անվան այլ կիրառումների համար տե՛ս՝ Շաշկի (այլ կիրառումներ)Շաշկի (ռուս.՝ Шашки), գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լիպիցի (գյուղ, Սերպուխովսկի շրջան)

Անվան այլ կիրառումների համար տե՛ս՝ ԼիպիցիԼիպիցի (ռուս.՝ Липицы), գյուղ Ռուսաստանի, Մոսկվայի մարզի Սերպուխովսկի շրջանի կազմում։
Բնակչությունը 2006 թվականին գրանցված տվյալներով կազմում էր 2572 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հոֆ վան Թվենտե

Հոֆ վան Թվենտե (հոլ.՝ Hof van Twente ( արտասանություն)), համայնք Նիդերլանդների Օվերեյսել մարզում։ Տարածքը 213,18 կմ² է, բնակչությունը՝ 35.596 (2011 թ.)։ Մեկ շնչի տարեկան միջին եկամուտը 13.100 եվրո է։
Սալումեցա

Սալումեցա (էստ․՝ Salumetsa), գյուղ Էստոնիայի Հարյումաա նահանգի Անիյա շրջանում։
2011 թվականի տվյալներով գյուղում բնակվում էր 27 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սեն Լյո Սեն Ժիլ

Սեն Լյո Սեն Ժիլ (ֆր.՝ Saint-Leu-Saint-Gilles), կաթոլիկ եկեղեցի Փարիզի 1-ին շրջանում։ Պատմական հուշարձանները ունեն 1915 թվականի կարգավիճակ։ Եկեղեցում պահպանվում է Հռոմից տարված Հեղինե կայսրուհու մասունքները։


== Պատմություն ==
Եկեղեցու վայրում  12-րդ դարում եղել է Սուրբ Ժիլ մատուռը, կառուցվել է Սուրբ Մագլուա աբբայի կողմից։ 1235 թվականին որոշվեց կառուցվել քարե եկեղեցի։ Այն նվիրված է արքեպիսկոպոս Լյոին և սուրբ ճգնավոր Ժիլին, հիշատակի օրը նշում են սեպտեմբերի 1-ին նույն օրը։ Եկեղեցին կառուցվել է հռոմեական ոճով, բազմիցս վերակառուցվել և կառուցվել է։ 1320 թվականին եկեղեցին ընդլայնվել է, 16-րդ դարում կառուցվել է ժամանակակից ճակատը,  իսկ 18-դ դարում՝ տանիքը։ 1858 թվականին եկեղեցուն կից կառուցվեց զանգակատուն։ 
1820 թվականին եկեղեցին պատկանել է սուրբ Տիրոջ Երուսաղեմի գերեզմանին։ 
Եկեղեցում գտնվում են Պիեռ-Լուի Դելավալի մի քանի առավել հայտնի ստեղծագործություններ, որոնք ստեղծվել են 19-րդ դարի 20-ական թվականներին։


== Սուրբ Հեղինեյի մասունքներ ==
Սուրբ Հեղինեյի մասունքները, պահպանվում են եկեղեցում, որին 9-րդ դարում Հռոմից Ֆրանսիա զոհ են մատուցել։ Սկզբում դա տեղափոխել են Հոտվիլեր տեղանքի աբբայություն, այդտեղից էլ Շամպայն նահանգի Ռեյմս քաղաք։ Այնտեղ դա գտնվեց մինչև 1871 թվականը, իսկ Փարիզյան կոմունայի ժամանակահատվածում տեղափոխվեց Փարիզ և տեղադրվեց Սեն-Լե-Սեն-Ժիլ եկեղեցում։ Երկար ժամանակ դա եղել է գլխավոր զոհասենյակում, հետագայում տեղափոխվել է կրիպտոն։


== Գրականությունում ==
Եկեղեցին հիշատակվում է Ալեքսանդր Դյումայի «Երեք հրացանակիրները» ֆիլմում։


== Ծանոթագրություններ ==


== Արտաքին հղումներ ==
Église Saint-Leu - Saint-Gilles
Միհրան Ջաբուրյան

Միհրան Ջաբուրյան (նոյեմբերի 16, 1984(1984-11-16), Երևան, Հայկական ԽՍՀ, ԽՍՀՄ), հայ ազատ ոճի ըմբիշ, ով հանդես է գալիս մինչև 55 կգ քաշային կարգում։ Հայաստանի բազմակի չեմպիոն է, 2012 թվականի Օլիմպիական խաղերի մասնակից, միջազգային կարգի սպորտի վարպետ։


== Կենսագրություն ==
Միհրան Ջաբուրյանը ծնվել է 1984 թվականի նոյեմբերի 6-ին Հայաստանում։ Ըմբշամարտով սկսել է զբաղվել վաղ մանկուց։ Բազմաթիվ անգամներ իր քաշային կարգում դարձել է Հայաստանի չեմպիոն։ Մասնակցել է Եվրոպայի առաջնություններին, որտեղ 2009-2012 թվականներին անընդմեջ զբաղեցրել է 5-րդ տեղը։ Միհրան Ջաբուրյանը, 2011 թվականին Ստամբուլում տեղի ունեցած աշխարհի առաջնությունում նորից զբաղեցնելով 5-րդ տեղը, ստացավ 2012 թվականի Լոնդոնի Օլիմպիական խաղերի ուղեգիր։


== Նվաճումներ ==
2010 թվական — Հայաստանի առաջնության չեմպիոն
2011 թվական — Հայաստանի առաջնության չեմպիոն։


== Հիմնական մրցելույթներն ու զբաղեցրած տեղերը ==


== Ծանոթագրություններ ==
Նատալինկա (գյուղ, Միխայլովսկի շրջան)

Նատալինկա (ռուս.՝ Наталинка), գյուղ Ռուսաստանի Ռյազանի մարզի Միխայլովսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նիկոզիա (Սիցիլիա)

Նիկոզիա (իտալերեն՝ Nicosia), կոմմունա Իտալիայում, գտնվում է Սիցիլիա մարզում՝ Էննա գավառում։ Բնակչությունը 14762 մարդ(2008 թվականի տվյալներով), բնակչության խտությունը 68 մարդ/կմ²։ Զբաղեցնում է 217 կմ² տարածք։ Փոստային ինդեքս՝ 94014։ Հեռախոսային կոդ՝ 0935։
Բնակչության հովանավոր համարվում է սուրբ Նիկոլայ Միրլիկինսկին։


== Ժողովրդագրություն ==
Բնակչության աճը


== Կոմունայի վարչակազմ ==
Հեռախոսահամար՝ 0935 6721111
Էլեկտրոնային փոստ՝ comune.nicosia@off-on.it
Պաշտոնական կայք՝ http://www.comune.nicosia.en.it/


== Արտաքին հղումներ ==
Բնակավայրի գլխավոր կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Արտակ Խաչատրյան (այլ կիրառումներ)

Արտակ Խաչատրյան անուն-ազգանունը կարող է վերաբերել՝

Արտակ Վարդանի Խաչատրյան (ծնվ. 1990), ֆուտբոլիստ։
Արտակ Վլադիմիրի Խաչատրյան (1964-1993), վիրաբույժ, ազատամարտիկ։
Արտակ Խաչատրյան՝ Արցախի Հերոս։ Արտակ Ավետիսի Խաչատրյան (ծնվ. 1993-2020թթ.),Ավագ սերժանտ, ռազմաբուժակ, ազատամարտիկ։
Բարդիի զոհասեղանը

Բարդիի զոհասեղանը, իտալացի նկարիչ Սանդրո Բոտիչելլիի աշխատանքը, որը նկարվել է մոտավորապես 1485 թվականին։


== Պատմություն ==
1485 թվականին, Ջովաննի Անոլո դի Բարդիի պատվերով, Բոտիչելլին Սանտո Սփիրթոյի եկեղեցում գտնվող Բարդի ընտանիքի մատուռի համար զոհասեղան է նկարել։ Պատվիրատուի մասին հիշեցնում են նկարում պատկերված երկու սուրբ Հովհաննեսները (Հովհաննես իտալերեն հնչում է որպես Ջովանի)։ 15-րդ դարում կտավը Ջուլիանո դա Սանգալոյի կողմից պատրաստված շրջանակի մեջ է առնվել։ Մատուռն ուներ «զոհասեղանի վարագույր», ապակենկարներ և փայտից պատրաստված «պալիոտտո» (խորանի առաջնամասում)։ Ներկայումս այնտեղ մնացել է միայն Հովհաննես Մկրտչի գլխատված պատկերով պալիոտտոն։ Նկարն, որն այժմ գտնվում է Բեռլինում, 1629 թվականին փոխարինվել է 17-րդ դարի նկարիչ Յակոպո Վինյալիի աշխատանքով, որը մատուռում  պահպանվել է մինչ օրս։ Շրջանակը, վարագույրը և ապակեպատկերները կորել են։


== Սյուժե ==
Բոտիչելլիի «Կրոնական զրույցը» (sacra conversazione) շրջապատված է յուրօրինակ hortus conclusus-ի (մեկուսացած այգի) մթնոլորտով, փարթամ բուսականությամբ ճարտարապետական ​​խորշերի նման մի բան է, որոնցից յուրաքանչյուրում օգտագործվում է գործող անձերից մեկը։ Այսպիսով, ամբողջ պատկերը տրիպտիխի (եռածալիկ նկար) նման մի բան է։


== Խորհրդանշում ==
Բույսերի և ծաղիկների ընտրությունը պատահական չէ։ Ձիթենին, նոճին և մայրին (նույնացվել է կիտրոնի հետ) այն ծառերն են, որոնցից պատրաստվել է Փրկչի խաչը, իսկ վարդերը, շուշանները, սոսին, արմավենին, մրտին, ելակները, մանուշակները խորհրդանշում են Սուրբ Կույսի առաքինությունները՝ խոնարհությունը, ողորմությունը, անաղարտությունը, մաքրություն։ Որոշ արձանագրություններում («Ժողովող»-ի և «Երգ երգոց»-ի լատինական տարբերակից վերցված) հասկանալի է դառնում, որ նկարի մեջ առկա ժապավենների վրա (Հովհաննես Մկրտչի գավազանի վրա) տեսանելի նշված են Մարիամ Աստվածածնի առաքինությունները։
Ինչպես Երիքովի վարդի ծաղիկը, ինչպես գեղեցիկ ձիթենի, ինչպես փշերի մեջ գտնվող շուշան, ինչպես լիբանանյան մայրի, ես մեծացա,
ես աճեցի, ինչպես Կադեշի արմավենի ...
Նկարի մթնոլորտում ընդգծված է սպասման լարվածության տեսլականը, ստեղծագործության հիմնական թեման է Մարիամի թագադրումը, մարդկության փրկության մեջ նրա անաղարտ միջնորդի դերը։ Գահի ստորոտում գտնվող մեծ հրեշը և դրան հենված խաչելությունը խորհրդանշում են քավող զոհաբերությունը։


== Գրականություն ==
«Սպիտակ քաղաք», «Սանդրո Բոտիչելլի», 1998. — էջ 56։


== Ծանոթագրություններ ==
Դյոշիվան

Դյոշիվան, գետակ Ուրմիա լճիի ավազանում, Սալմաստ (Զոլաչայ) գետի վտակը։


== Ծանոթագրություններ ==
Լա Մուդառա

Լա Մուդառա (իսպ.՝ La Mudarra), մունիցիպալիտետ Իսպանիայում։ Գտնվում է Վալիադոլիդ պրովինցիայում (Կաստիլիա և Լեոն ինքնավար համայնքում)։ Տարածքը կազմում է 18,82 կմ2։ Բնակչությունը՝ 180 մարդ (2010 թվականի տվյալներով)։ Պրովինցիայի վարչական կենտրոնից գտնվում է 30 կմ հեռավորության վրա։
(9880) Ստեգոզավրուս

(9880) Ստեգոզավրուս (անգլ.՝ Stegosaurus), աստերոիդ աստերոիդների հիմնական գոտում։ Հայտնաբերվել է 1994 թվականի օգոստոսի 12-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 2,288273 ա. մ., առավելագույնը մոտենում է 2,0335 ա. մ. հեռավորության վրա և հեռանում 2,5431 ա. մ.։ Արեգակի շուրջ մեկ ամբողջական պտույտ է կատարում 1264,33 երկրային օրվա ընթացքում, իր ուղեծրով շարժվելով միջինում 0,284736 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,46° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9880) Ստեգոզավրուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆիլիս Դիլեր

Ֆիլիս Դիլեր կամ  Ֆիլիս Ադա Դրայվեր (անգլ.՝ Phyllis Ada Driver, հուլիսի 17, 1917(1917-07-17), Lima, Օհայո, ԱՄՆ - օգոստոսի 20, 2012(2012-08-20), Բրենթվուդ, Լոս Անջելես, Լոս Անջելես, Կալիֆոռնիա, ԱՄՆ),  ամերիկացի կատակերգու դերասանուհի, ամերիկյան հեռուստատեսության առաջին կին կատակերգուներից մեկը։


== Կենսագրություն ==
Ֆիլիս Դրայվերը ծնվել է Օհայո նահանգի Լայմե քաղաքում, 1917 թվականի հուլիսի 17-ին, Փերի Մարկուս Դրայվերի և նրա կնոջ՝ Ադա Ռոմշեի ընտանիքում։ Ավագ դպրոցն ավարտելուց հետո նա երեք տարի սովորել է Չիկագոյի երաժշտական կոնսերվատորիայում։
Իր կյանքի առաջին երեսուն տարիներին Ֆիլիսը ամուսնացած տնային տնտեսուհի էր և հինգ երեխաների մայր, և ապրում էր Միչիգանի մի փոքրիկ քաղաքում։ Առաջին անգամ նա հեռուստատեսությունում հայտնվել է 1950-ական թվականների սկզբին «Ջեկ Պաարայի շոու»-ում, իսկ դրանից անմիջապես հետո հանդես է եկել Գրաուչո Մարքսի կատակերգական շոուում։ Կալիֆոռնիայի Ալամեդա քաղաք տեղափոխվելուց հետո Ֆիլիսը սկսել է ելույթ ունենալ Սան Ֆրանցիսկոյի լեգենդար «The Purple Onion»- ում, որտեղ նա առաջին անգամ ցույց տվել հումորիստի իր տաղանդը։


== Գործունեություն ==
Ֆիլիսը հասարակության ուշադրությունը գրավել է 1960-ական թվականների սկզբին, երբ նա Բոբ Հոփի հետ միասին հայտնվել է մի քանի հեռուստատեսային կատակերգական շոուներում և երեք կատակերգական ֆիլմերում։ Չնայած այն փաստին, որ ֆիլմերը ձախողվել են հենց վարձույթում, Հոփը Դիլերին հրավիրել է իր հետ ելույթ ունենալ Վիետնամում, որտեղ այդ ժամանակ ռազմական հակամարտություն էր տեղի ունենում։ Դրանից հետո նա կրկին վերադարձել է հեռուստատեսություն, որտեղ դարձել է բազմաթիվ հեռուստաշոուների հաճախակի հյուրը, իսկ 1967 թվականին արժանացել է «Ոսկե գլոբուս» մրցանակի՝ որպես լավագույն հեռուստատեսային դերասանուհի։
Հեռուստատեսությունում Դիլերն դարձել է անխնամ տեսքով տնային տնտեսուհու կերպար ստեղծողը՝ թափթփված սանրվածքով, հիմնականում կարճ զգեստով և հաճախ մուշտուկով ծխախոտ ծխող։ Ֆիլիսը նաև բազմաթիվ ելույթներ է ունեցել Բրոդվեյի բեմադրություններում, ինչպես նաև մասնակցել է մուլտֆիլմերի ձայնավորման դերասանական գործունեությանը, այդ թվում՝ «Շելկունչիկ իշխանը» (1990), «Սպիտակաձյունիկ 2։ Եվ ապրեցին նրանք երջանիկ» (1990) և «Ֆլիկի արկածները» (1999)։


== Առողջական խնդիրներ և մահ ==
Ֆիլիսը երբեք չի թաքցրել այն փաստը, որ հաճախ է դիմել պլաստիկ վիրաբույժների ծառայություններին։ Իր առաջին վիրահատությունը նա կատարել է 55 տարեկան հասակում, և այդ ժամանակից ի վեր նա կրկնել է ևս տասնհինգ անգամ։ 1990-ական թվականների վերջին նա սկսել է առողջական խնդիրներ ունենալ, մասնավորապես՝ 1999 թվականին սրտի կաթված է ստացոլ։ Այդ պատճառով նա ստիպված էր սահմանափակել իր հայտնվելը  հեռուստաշոուներում։ Չնայած դրան, նա դեռ ժամանակ առ ժամանակ նկարահանվում էր կինոնկարներում և հեռուստատեսությունում։ 
Ֆիլիս Դիլլերը մահացել է 2012 թվականի օգոստոսի 20-ին, Լոս Անջելեսի իր տանը, 95 տարեկան հասակում։


== Ծանոթագրություններ ==


== Արտաքին հղումներ ==
Biography by Hal Erickson 
Internet Movie Database
Մոնչեստինո

Մոնչեստինո (իտալ.՝ Moncestino), կոմունա Իտալիայի Պիեմոնտ մարզի Ալեսանդրիա գավառում։
Բնակչությունը կազմում է՝ 239 մարդ (2008)։ Բնակչության խտությունը՝ 37 մարդ/կմ²։ Տարածքը կազմում է 6 կմ²։ Փոստային ինդեքս՝ 15020։ Հեռախոսային կոդ՝ 0142։


== Ժողովրդագրություն ==


== Կոմունայի վարչակազմ ==
Հեռախոս։0142 945061


== Արտաքին հղումներ ==
Վիճակագրության ազգային ինստիտուտ (իտալ.)
Վիճակագրության ազգային ինստիտուտ (անգլ.)


== Ծանոթագրություններ ==
Բրիսբեն (այլ կիրառումներ)

Բրիսբեն, կարող է վերաբերել՝

Բրիսբեն - Ավստրալիայի հյուսիսարևելյան Քուինսլենդ նահանգի մայրաքաղաքը
Բրիսբեն - Ավստրալիայի Քվինսլենդ նահանգի հարավում գտնվող ամենաերկար գետը
Անդրաձայնություն

Անդրաձայնություն, 1992 թվականին «Հայաս» ՍՊԸ-ի կողմից նկարահանված հայկական ֆիլմ։


== Սյուժե ==
Ամեն ինչ շրջապատում լույս է արձակում։ Եվ հոգին, բազմազան, աննյութական կերպարների միջով անցնելով, բյուրեղանում է մարդկային հիշողության մեջ։


== Դերերում ==
Մուրադ Ջանիբեկյան, Գարեգին Գրիգորյան, Էլիզա Կադայան, Մարինե Բոյաջյան, Էլիզա Յամալյան, Հռիփսիմե Մերմերյան, Համբարձում Մերմերյան։


== Ծանոթագրություններ ==
Պիրոգովո (գյուղ, Սաֆոնովսկի շրջան)

Անվան այլ կիրառումների համար տե՛ս՝ ՊիրոգովոՊիրոգովո (ռուս.՝ Пирогово), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆրանսիսկո Մորասան մարզադաշտ

Ֆրանսիսկո Մորասան մարզադաշտ (իսպ.՝ Estadio Francisco Morazán), ֆուտբոլային մարզադաշտ Հոնդուրասի Սան Պեդրո Սուլա քաղաքում։ Այն հանդիսանում է «Մարաթոն» ու «Ռեալ Էսպանյա» ակումբների տնային մարզադաշտը։ Մինչև 1997 թ. Կենտրոնամերիկյան խաղերի ժամանակ Օլիմպիկո Մետրոպոլիտանո մարզադաշտի բացումը սպասարկում էր Հոնդուրասի ազգային հավաքականի միջազգային հանդիպումները։ Տեղավորում է մինչև 18000 հանդիսականի։


== Համերգներ ==
Ֆրանսիսկո Մորասանում բազմաթիվ համերգներ են տեղի ունեցել։ Համերգներ են տվել.

Ալեխանդրո Ֆեռնանդես
Շոն Պոլ
Վիսենտե Ֆեռնանդես
Դեդի Յանկի
Մարկո Անտոնիո Սոլիս
Պաուլինա Ռուբիո
Էկտոր Դելգադո
Los Tigres del Norte
Wisin & Yandel
Aventura


== Ծանոթագրություններ ==


== Արտաքին հղումներ ==
Տիբուրսիո Կարիաս Անդինո մարզադաշտի տեղեքարտ soccerway.com (անգլ.)
Տիբուրսիո Կարիաս Անդինո մարզադաշտի լուսանկարներ panoramio.com Archived 2011-05-18 at the Wayback Machine., worldstadiums.com Archived 2018-06-30 at the Wayback Machine. (անգլ.)